Lokval vir 'n leser
deur Madelie Human
'n Eerste sin as loksin: Dit kan 'n treffende stelling of vraag as eerste sin wees wat die leser se verbeelding so aangryp of haar so nuuskierig maak, dat sy die boek nie kan neersit nie. Die oomblik toe sy opkyk in daardie seegroen kykers weet Emma dat sy Hanno Viviers nog net so liefhet soos sewe jaar gelede toe hy uit haar lewe verdwyn het. As eerste sin maak hierdie stelling die romanseleser onmiddellik nuuskierig. Dit vertel haar dat Emma en Hanno mekaar definitief in die verlede geken het, dat sy hom liefgehad het en dat daar heel waarskynlik iets gebeur het wat die verhouding laat skipbreuk ly het. Die leser begin dadelik wonder wat in die verlede tussen die twee gebeur het en wil sekerlik sien hoe daardie struikelblokke uit die weg geruim gaan word om die paartjie weer by mekaar te bring. Sy is gevang. Sy gaan hierdie boek nie neersit voordat haar nuuskierigheid bevredig is nie. Baie min romanseskrywers besef die belangrikheid van die eerste sin. Gaan loer maar gerus na die romanses op jou boekrak en kyk hoeveel eerste sinne is daar wat jou werklik laat wonder oor wat in die res van die boek gaan gebeur. Die skrywer wat die waarde van 'n goeie loksin besef, se boeke staan 'n baie beter kans om van die winkelrakke af te vlieg as die van haar eweknieë.
Die gebruik van lokvalle
Die verskil tussen goeie lokvalle en foefies
Madelie Human glo daar is oorgenoeg seer en swaarkry in die lewe en skryf omdat sy mense wil help om, al is dit net vir 'n rukkie, daarvan te ontsnap. Madelie se lesers word weggevoer na 'n wêreld waar daar altyd hoop op geluk en liefde is. Haar doel is om die leser te vermaak en nie om te filosofeer oor die liefde of te wroeg oor diep en donker dinge nie. Sy is baie gelukkig getroud met haar eie held, 'n mynouditeur wat die wêreld vol reis vir sy werk terwyl sy baie tevrede tuisbly met die karakters van haar boeke as geselskap. Besoek ook haar Facebook-blad en blog vir meer inligting en lekkerlees-artikels deur dié gesoute Romanza-skrywer.